Ericu950/Stoicheia-meter-silver huggingface dataset:
εἰ γὰρ ἐγὼ τόδ ἦμαρ εἰσίδοιμ , ἄναξ , ὅτῳ πολυφόνου χειρὸς ἀποινάσαιο λόγχᾳ .
τοιαῦτα μέν σοι τῆς μακρᾶς ἀπουσίας πρᾶξαι παρέξω  σὺν δ Ἀδραστείᾳ λέγω  ἐπειδἂν ἐχθρῶν τήνδ ἐλευθέραν πόλιν θῶμεν θεοῖσί τ ἀκροθίνι ἐξέλῃς , ξὺν σοὶ στρατεύειν γῆν ἐπ Ἀργείων θέλω καὶ πᾶσαν ἐλθὼν Ἑλλάδ ἐκπέρσαι δορί , ὡς ἂν μάθωσιν ἐν μέρει πάσχειν κακῶς .
εἰ τοῦ παρόντος τοῦδ ἀπαλλαχθεὶς κακοῦ πόλιν νεμοίμην ὡς τὸ πρίν ποτ ἀσφαλῆ , ἦ κάρτα πολλὴν θεοῖς ἂν εἰδείην χάριν 0 .
τὰ δ ἀμφί τ Ἄργος καὶ νομὸν τὸν Ἑλλάδος οὐχ ὧδε πορθεῖν ῥᾴδι , ὡς λέγεις , δορί .
οὐ τούσδ ἀριστέας φασὶν Ἑλλήνων μολεῖν ;
κοὐ μεμφόμεσθά γ , ἀλλ ἄδην ἐλαύνομεν .
οὐκ οὖν κτανόντες τούσδε πᾶν εἰργάσμεθα ;
μή νυν τὰ πόρρω τ ἀγγύθεν μεθεὶς σκόπει .
ἀρκεῖν ἔοικέ σοι παθεῖν , δρᾶσαι δὲ μή .
πολλῆς γὰρ ἄρχω κ ἀνθάδ ὢν τυραννίδος .
ἀλλ εἴ τε λαιὸν εἴ τε δεξιὸν κέρας εἴ τ ἐν μέσοισι συμμάχοις πάρεστί σοι πέλτην ἐρεῖσαι καὶ καταστῆσαι στρατόν 0 1 .
μόνος μάχεσθαι πολεμίοις , Ἕκτορ , θέλω .
εἰ δ αἰσχρὸν ἡγῇ μὴ συνεμπρῆσαι νεῶν πρύμνας , πονήσας τὸν πάρος πολὺν χρόνον , τάξον μ Ἀχιλλέως καὶ στρατοῦ κατὰ στόμα .
οὐκ ἔστ ἐκείνῳ θοῦρον ἐντάξαι δόρυ .
καὶ μὴν λόγος γ ἦν ὡς ἔπλευσ ἐπ Ἴλιον .
ἔπλευσε καὶ πάρεστιν ·
ἀλλὰ μηνίων στρατηλάταισιν οὐ συναίρεται δόρυ .
τίς δὴ μετ αὐτὸν ἄλλος εὐδοξεῖ στρατοῦ ;
Αἴας ἐμοὶ μὲν οὐδὲν ἡσσᾶσθαι δοκεῖ χὡ Τυδέως παῖς 0 ·
ἔστι δ αἱμυλώτατον κρότημ Ὀδυσσεύς , λῆμά τ ἀρκούντως θρασὺς καὶ πλεῖστα χώραν τήνδ ἀνὴρ καθυβρίσας ·
ὃς εἰς Ἀθάνας σηκὸν ἔννυχος μολὼν κλέψας ἄγαλμα ναῦς ἐπ Ἀργείων φέρει .
ἤδη δ ἀγύρτης πτωχικὴν ἔχων στολὴν ἐσῆλθε πύργους , πολλὰ δ Ἀργείοις κακὰ ἠρᾶτο , πεμφθεὶς Ἰλίου κατάσκοπος ·
κτανὼν δὲ φρουροὺς καὶ παραστάτας πυλῶν ἐξῆλθεν ·
αἰεὶ δ ἐν λόχοις εὑρίσκεται Θυμβραῖον ἀμφὶ βωμὸν ἄστεως πέλας θάσσων ·
κακῷ δὲ μερμέρῳ παλαίομεν .
οὐδεὶς ἀνὴρ εὔψυχος ἀξιοῖ λάθρᾳ κτεῖναι τὸν ἐχθρόν , ἀλλ ἰὼν κατὰ στόμα .
τοῦτον δ ὃν ἵζειν φὴς σὺ κλωπικὰς ἕδρας καὶ μηχανᾶσθαι , ζῶντα συλλαβὼν ἐγὼ πυλῶν ἐπ ἐξόδοισιν ἀμπείρας ῥάχιν στήσω πετεινοῖς γυψὶ θοινατήριον .
λῃστὴν γὰρ ὄντα καὶ θεῶν ἀνάκτορα συλῶντα δεῖ νιν τῷδε κατθανεῖν μόρῳ .
νῦν μὲν καταυλίσθητε ·
καὶ γὰρ εὐφρόνη 0 .
δείξω δ ἐγώ σοι χῶρον , ἔνθα χρὴ στρατὸν τὸν σὸν νυχεῦσαι τοῦ τεταγμένου δίχα .
ξύνθημα δ ἡμῖν Φοῖβος , ἤν τι καὶ δέῃ 0 ·
μέμνησ ἀκούσας , Θρῃκί τ ἄγγειλον στρατῷ .
ὑμᾶς δὲ βάντας χρὴ προταινὶ τάξεων φρουρεῖν ἐγερτὶ καὶ νεῶν κατάσκοπον δέχθαι Δόλωνα ·
καὶ γάρ , εἴπερ ἐστὶ σῶς , ἤδη πελάζει στρατοπέδοισι Τρωικοῖς .
τίς ἀμείβει τὰν ἐμάν ;
πρῶτα δύεται σημεῖα καὶ ἑπτάποροι Πλειάδες αἰθέριαι 0 ·
μέσα δ αἰετὸς οὐρανοῦ ποτᾶται .
ἔγρεσθε , τί μέλλετε ;
κοιτᾶν ἔγρεσθε πρὸς φυλακάν .
οὐ λεύσσετε μηνάδος αἴγλαν ;
ἀὼς δὴ πέλας , ἀὼς γίγνεται , καί τις προδρόμων ὅδε γ ἐστὶν ἀστήρ .
τίς ἐκηρύχθη πρώτην φυλακήν ;
Μυγδόνος υἱόν φασι Κόροιβον .
τίς γὰρ ἐπ αὐτῷ ;
Κίλικας Παίων στρατὸς ἤγειρεν , Μυσοὶ δ ἡμᾶς .
οὐκ οὖν Λυκίους πέμπτην φυλακὴν βάντας ἐγείρειν καιρὸς κλήρου κατὰ μοῖραν 0 ;
καὶ μὴν ἀΐω ·
σιμόεντος ἡμένα κοίτας φοινίας ὑμνεῖ πολυχορδοτάτᾳ γήρυϊ παιδολέτωρ μελοποιὸν ἀηδονὶς μέριμναν .
ἤδη δὲ νέμουσι κατ Ἴδαν ποίμνια ·
νυκτιβρόμου σύριγγος ἰὰν κατακούω .
θέλγει δ ὄμματος ἕδραν ὕπνος ·
ἅδιστος γὰρ ἔβα βλεφάροις πρὸς ἀοῦς .
τί ποτ οὐ πλάθει σκοπός , ὃν ναῶν Ἕκτωρ ὤτρυνε κατόπταν ;
ταρβῶ ·
χρόνιος γὰρ ἄπεστιν .
ἀλλ ἦ κρυπτὸν λόχον ἐσπαίσας διόλωλε ;
τάχ ἄν .
φοβερόν μοι 0 .
αὐδῶ Λυκίους πέμπτην φυλακὴν βάντας ἐγείρειν ἡμᾶς κλήρου κατὰ μοῖραν .
διόμηδες , οὐκ ἤκουσας  ἢ κενὸς ψόφος στάζει δι ὤτων ;
τευχέων τινὰ κτύπον 0 ;
οὔκ , ἀλλὰ δεσμὰ πωλικῶν ἐξ ἀντύγων κλάζει σιδήρου ·
κ ἀμέ τοι , πρὶν ᾐσθόμην δεσμῶν ἀραγμὸν ἱππικῶν , ἔδυ φόβος .
ὅρα κατ ὄρφνην μὴ φύλαξιν ἐντύχῃς .
φυλάξομαί τοι κ ἀν σκότῳ τιθεὶς πόδα .
ἢν δ οὖν ἐγείρῃς , οἶσθα σύνθημα στρατοῦ ;
φοῖβον Δόλωνος οἶδα σύμβολον κλύων .
εὐνὰς ἐρήμους τάσδε πολεμίων ὁρῶ .
καὶ μὴν Δόλων γε τάσδ ἔφραζεν Ἕκτορος κοίτας , ἐφ ᾧπερ ἔγχος εἵλκυσται τόδε .
τί δῆτ ἂν εἴη ;
μῶν λόχος βέβηκέ ποι ;
ἴσως ἐφ ἡμῖν μηχανὴν στήσων τινά .
θρασὺς γὰρ Ἕκτωρ νῦν , ἐπεὶ κρατεῖ , θρασύς 0 .
τί δῆτ , Ὀδυσσεῦ , δρῶμεν ;
οὐ γὰρ ηὕρομεν τὸν ἄνδρ ἐν εὐναῖς , ἐλπίδων δ ἡμάρτομεν .
στείχωμεν ὡς τάχιστα ναυστάθμων πέλας .
σῴζει γὰρ αὐτὸν ὅστις εὐτυχῆ θεῶν τίθησιν ·
ἡμῖν δ οὐ βιαστέον τύχην .
οὐκ οὖν ἐπ Αἰνέαν ἢ τὸν ἔχθιστον Φρυγῶν Πάριν μολόντε χρὴ καρατομεῖν ξίφει ;
πῶς οὖν ἐν ὄρφνῃ πολεμίων ἀνὰ στρατὸν ζητῶν δυνήσῃ τούσδ ἀκινδύνως κτανεῖν ;
αἰσχρόν γε μέντοι ναῦς ἐπ Ἀργείων μολεῖν δράσαντε μηδὲν πολεμίους νεώτερον 0 .
πῶς δ οὐ δέδρακας ;
οὐ κτανόντε ναυστάθμων κατάσκοπον Δόλωνα σῴζομεν τάδε σκυλεύματ ;
ἢ πᾶν στρατόπεδον πέρσειν δοκεῖς ;
πείθεις , πάλιν στείχωμεν ·
εὖ δ εἴη τυχεῖν .
ποῖ δὴ λιπόντες Τρωικῶν ἐκ τάξεων χωρεῖτε , λύπῃ καρδίαν δεδηγμένοι , εἰ μὴ κτανεῖν σφῷν Ἕκτορ ἢ Πάριν θεὸς δίδωσιν ;
ἄνδρα δ οὐ πέπυσθε σύμμαχον Τροίᾳ μολόντα Ῥῆσον οὐ φαύλῳ τρόπῳ .
ὃς εἰ διοίσει νύκτα τήνδ ἐς αὔριον , οὔ τε σφ Ἀχιλλεὺς οὔ τ ἂν Αἴαντος δόρυ μὴ πάντα πέρσαι ναύσταθμ Ἀργείων σχέθοι , τείχη κατασκάψαντα καὶ πυλῶν ἔσω λόγχῃ πλατεῖαν ἐσδρομὴν ποιούμενον .
τοῦτον κατακτὰς πάντ ἔχεις .
τὰς δ Ἕκτορος εὐνὰς ἔασον καὶ καρατόμους σφαγάς ·
ἔσται γὰρ αὐτῷ θάνατος ἐξ ἄλλης χερός .
δέσποιν Ἀθάνα , φθέγματος γὰρ ᾐσθόμην τοῦ σοῦ συνήθη γῆρυν ·
ἐν πόνοισι γὰρ παροῦσ ἀμύνεις τοῖς ἐμοῖς ἀεί ποτε ·
τὸν ἄνδρα δ ἡμῖν , ποῦ κατηύνασται , φράσον ·
πόθεν τέτακται βαρβάρου στρατεύματος ;
ὅδ ἐγγὺς ἧσται κοὐ συνήθροισται στρατῷ , ἀλλ ἐκτὸς αὐτὸν τάξεων κατηύνασεν Ἕκτωρ , ἕως ἂν νὺξ ἀμείψηται φάος .
πέλας δὲ πῶλοι Θρῃκίων ἐξ ἁρμάτων λευκαὶ δέδενται , διαπρεπεῖς ἐν εὐφρόνῃ ·
στίλβουσι δ ὥστε ποταμίου κύκνου πτερόν .
ταύτας , κτανόντες δεσπότην , κομίζετε , κάλλιστον οἴκοις σκῦλον ·
οὐ γὰρ ἔσθ ὅπου τοιόνδ ὄχημα χθὼν κέκευθε πωλικόν .
διόμηδες , ἢ σὺ κτεῖνε Θρῄκιον λεών , ἢ μοὶ πάρες γε , σοὶ δὲ χρὴ πώλους μέλειν .
ἐγὼ φονεύσω , πωλοδαμνήσεις δὲ σύ ·
τρίβων γὰρ εἶ τὰ κομψὰ καὶ νοεῖν σοφός 0 .
χρὴ δ ἄνδρα τάσσειν οὗ μάλιστ ἂν ὠφελοῖ .
καὶ μὴν καθ ἡμᾶς τόνδ Ἀλέξανδρον βλέπω στείχοντα , φυλάκων ἔκ τινος πεπυσμένον δόξας ἀσήμους πολεμίων μεμβλωκότων .
πότερα σὺν ἄλλοις ἢ μόνος πορεύεται ;
μόνος 0 ·
πρὸς εὐνὰς δ , ὡς ἔοικεν , Ἕκτορος χωρεῖ , κατόπτας σημανῶν ἥκειν στρατοῦ .
οὐκ οὖν ὑπάρχειν τόνδε κατθανόντα χρή ;
οὐκ ἂν δύναιο τοῦ πεπρωμένου πλέον .
τοῦτον δὲ πρὸς σῆς χειρὸς οὐ θέμις θανεῖν 0 .
ἀλλ ᾧπερ ἥκεις μορσίμους φέρων σφαγάς , τάχυν ·
ἐγὼ δέ , τῷδε σύμμαχος Κύπρις δοκοῦσ ἀρωγὸς ἐν πόνοις παραστατεῖν , σαθροῖς λόγοισιν ἐχθρὸν ἄνδρ ἀμείψομαι .
καὶ ταῦτ ἐγὼ μὲν εἶπον ·
ὃν δὲ χρὴ παθεῖν , οὐκ οἶδεν οὐ δ ἤκουσεν ἐγγὺς ὢν λόγου .
σὲ τὸν στρατηγὸν καὶ κασίγνητον λέγω , Ἕκτορ , καθεύδεις ;
οὐκ ἐγείρεσθαί σε χρῆν ;
ἐχθρῶν τις ἡμῖν χρίμπτεται στρατεύματι , ἢ κλῶπες ἄνδρες ἢ κατάσκοποί τινες 0 .
φυλάσσει σ ἥδε πρευμενὴς Κύπρις .
μέλει δ ὁ σός μοι πόλεμος , οὐ δ ἀμνημονῶ τιμῆς , ἐπαινῶ δ εὖ παθοῦσα πρὸς σέθεν .
καὶ νῦν ἐπ εὐτυχοῦντι Τρωικῷ στρατῷ ἥκω πορεύουσ ἄνδρα σοι μέγαν φίλον , τῆς ὑμνοποιοῦ παῖδα Θρῄκιον θεᾶς Μούσης ·
αἰεί ποτ εὖ φρονοῦσα τυγχάνεις πόλει κ ἀμοί , μέγιστον δ ἐν βίῳ κειμήλιον κρίνας σέ φημι τῇδε προσθέσθαι πόλει .
ἥκω δ ἀκούσας οὐ τορῶς  φήμη δέ τις φύλαξιν ἐμπέπτωκεν  ὡς κατάσκοποι ἥκουσ Ἀχαιῶν .
χὣ μὲν οὐκ ἰδὼν λέγει , ὃ δ εἰσιδὼν μολόντας οὐκ ἔχει φράσαι ·
ὧν οὕνεκ εὐνὰς ἤλυθον πρὸς Ἕκτορος .
μηδὲν φοβηθῇς ·
οὐδὲν ἐν στρατῷ νέον 0 ·
ἕκτωρ δὲ φροῦδος Θρῇκα κοιμήσων στρατόν 0 .
σύ τοί με πείθεις , σοῖς δὲ πιστεύων λόγοις τάξιν φυλάξων εἶμ ἐλεύθερος φόβου .
μέλειν γὰρ πάντ ἐμοὶ δόκει τὰ σά , ὥστ εὐτυχοῦντας συμμάχους ἐμοὺς ὁρᾶν .
γνώσῃ δὲ καὶ σὺ τὴν ἐμὴν προθυμίαν .
ὑμᾶς δ ἀυτῶ τοὺς ἄγαν ἐρρωμένους , Λαερτίου παῖ , θηκτὰ κοιμίσαι ξίφη .
κεῖται γὰρ ἡμῖν Θρῄκιος στρατηλάτης , ἵπποι τ ἔχονται , πολέμιοι δ ᾐσθημένοι χωροῦσ ἐφ ὑμᾶς ·
ἀλλ ὅσον τάχιστα χρὴ φεύγειν πρὸς ὁλκοὺς ναυστάθμων .
τί μέλλετε σκηπτοῦ πιόντος πολεμίων σῷσαι βίον ;
βάλε βάλε βάλε βάλε .
θένε θένε .
τίς ἁνήρ 0 ;
λεύσσετε ·
τοῦτον αὐδῶ .
κλῶπες οἵτινες κατ ὄρφνην τόνδε κινοῦσι στρατόν 0 .
δεῦρο δεῦρο πᾶς .
τούσδ ἔχω , τούσδ ἔμαρψα .
τίς ὁ λόχος 0 ;
πόθεν ἔβας ;
ποδαπὸς εἶ ;
οὔ σε χρὴ εἰδέναι ·
θανῇ γὰρ σήμερον δράσας κακῶς .
οὐκ ἐρεῖς ξύνθημα , λόγχην πρὶν διὰ στέρνων μολεῖν ;
ἵστω .
πέλας ἴθι .
παῖε πᾶς .
ἦ σὺ δὴ Ῥῆσον κατέκτας ;
ἀλλὰ τὸν κτενοῦντα σὲ ἴσχε πᾶς τις .
οὐ μὲν οὖν 0 .
ἆ 0 ·
φίλιον ἄνδρα μὴ θένῃς .
καὶ τί δὴ τὸ σῆμα 0 ;
φοῖβος .
ἔμαθον ·
ἴσχε πᾶς δόρυ .
οἶσθ ὅποι βεβᾶσιν ἅνδρες ;
τῇδέ πῃ κατείδομεν .
ἕρπω πᾶς κατ ἴχνος αὐτῶν .
ἢ βοὴν ἐγερτέον ;
ἀλλὰ συμμάχους ταράσσειν δεινὸν ἐκ νυκτῶν φόβῳ 0 .
τίς ἀνδρῶν ὁ βάς 0 ;
τίς ὁ μέγα θρασὺς ἐπεύξεται χέρα φυγὼν ἐμάν ;
πόθεν νιν κυρήσω ;
τίνι προσεικάσω , ὅστις δι ὄρφνης ἦλθ ἀδειμάντῳ ποδὶ διά τε τάξεων καὶ φυλάκων ἕδρας ;
θεσσαλὸς ἢ παραλίαν Λοκρῶν νεμόμενος πόλιν 0 ;
ἢ νησιώτην σποράδα κέκτηται βίον ;
τίς ἦν ;
ποίας πάτρας 0 ;
ποῖον δ εὔχεται τὸν ὕπατον θεῶν ;
ἆρ ἔστ Ὀδυσσέως τ οὔργον ἢ τίνος τόδε 0 ;
εἰ τοῖς πάροιθε χρὴ τεκμαίρεσθαι 0 ·
τί μήν 0 ;
δοκεῖς γάρ ;
τί μὴν οὔ 0 ;
θρασὺς γοῦν ἐς ἡμᾶς 0 .
τίν ἀλκήν 0 ;
τίν αἰνεῖς ;
Ὀδυσσῆ .
μὴ κλωπὸς αἴνει φωτὸς αἱμύλον δόρυ .
ἔβα καὶ πάρος κατὰ πόλιν , ὕπαφρον ὄμμ ἔχων , ῥακοδύτῳ στολᾷ πυκασθείς , ξιφήρης κρύφιος ἐν πέπλοις .
βίον δ ἐπαιτῶν εἷρπ ἀγύρτης τις λάτρις , ψαφαρόχρουν κάρα πολυπινές τ ἔχων ·
πολλὰ δὲ τὰν βασιλίδ ἑστίαν Ἀτρειδᾶν κακῶς ἔβαζε δῆθεν ἐχθρὸς ὢν στρατηλάταις .
ὄλοιτ ὄλοιτο πανδίκως , πρὶν ἐπὶ γᾶν Φρυγῶν ποδὸς ἴχνος βαλεῖν .
εἴ τ οὖν Ὀδυσσέως εἴ τε μή , φόβος μ ἔχει 0 1 ·
ἕκτωρ γὰρ ἡμῖν τοῖς φύλαξι μέμψεται .
τί λάσκων 0 ;
δυσοίζων 0 .
τί δρᾶσαι 0 ;
τί ταρβεῖς ;
καθ ἡμᾶς περᾶσαι  τίν ἀνδρῶν ;
οἳ τῆσδε νυκτὸς ἦλθον ἐς Φρυγῶν στρατόν .
ἰὼ , ἰώ , δαίμονος τύχα βαρεῖα 0 .
ἔα , ἔα 0 ·
σῖγα πᾶς ὕφιζ ·
ἴσως γὰρ ἐς βόλον τις ἔρχεται .
ἰὼ ἰώ , συμφορὰ βαρεῖα Θρῃκῶν 0 .
συμμάχων τις ὁ στένων 0 .
ἰὼ ἰώ , δύστηνος ἐγώ 0 ·
σύ τ , ἄναξ Θρῃκῶν , ὦ στυγνοτάτην Τροίαν ἐσιδών , οἷόν σε βίου τέλος εἷλεν .
τίς εἶ ποτ ἀνδρῶν συμμάχων ;
κατ εὐφρόνην ἀμβλῶπες αὐγαὶ κ οὔ σε γιγνώσκω τορῶς 0 .
ποῦ τιν ἀνάκτων Τρωικῶν εὕρω ;
ποῦ δῆθ Ἕκτωρ τὸν ὑπασπίδιον κοῖτον ἰαύει ;
τίνι σημήνω διόπων στρατιᾶς οἷα πεπόνθαμεν , οἷά τις ἡμᾶς δράσας ἀφανῆ φροῦδος , φανερὸν Θρῃξὶν πένθος τολυπεύσας 0 ;
κακὸν κυρεῖν τι Θρῃκίῳ στρατεύματι ἔοικεν , οἷα τοῦδε γιγνώσκω κλύων .
ἔρρει στρατιά , πέπτωκεν ἄναξ δολίῳ πληγῇ .
ἆ ἆ ἆ ἆ , οἵα μ ὀδύνη τείρει φονίου τραύματος εἴσω .
πῶς ἂν ὀλοίμην ;
χρῆν γάρ μ ἀκλεῶς Ῥῆσόν τε θανεῖν , Τροίᾳ κέλσαντ ἐπίκουρον 0 ;
τάδ οὐκ ἐν αἰνιγμοῖσι σημαίνει κακά ·
σαφῶς γὰρ αὐδᾷ συμμάχους ὀλωλότας .
κακῶς πέπρακται κ ἀπὶ τοῖς κακοῖσι πρὸς αἴσχιστα ·
καίτοι δὶς τόσον κακὸν τόδε 0 ·
θανεῖν γὰρ εὐκλεῶς μέν , εἰ θανεῖν χρεών , λυπρὸν μὲν οἶμαι τῷ θανόντι  πῶς γὰρ οὔ 0 1 ;
τοῖς ζῶσι δ ὄγκος καὶ δόμων εὐδοξία 0 .
ἡμεῖς δ ἀβούλως κ ἀκλεῶς ὀλώλαμεν .
ἐπεὶ γὰρ ἡμᾶς ηὔνασ Ἑκτόρεια χείρ , ξύνθημα λέξας , ηὕδομεν πεδοστιβεῖ κόπῳ δαμέντες , οὐ δ ἐφρουρεῖτο στρατὸς φυλακαῖσι νυκτέροισιν , οὐ δ ἐν τάξεσιν ἔκειτο τεύχη , πλῆκτρά τ οὐκ ἐπὶ ζυγοῖς ἵππων καθήρμοσθ , ὡς ἄναξ ἐπεύθετο κρατοῦντας ὑμᾶς κ ἀφεδρεύοντας νεῶν πρύμναισι ·
φαύλως δ ηὕδομεν πεπτωκότες .
κ ἀγὼ μελούσῃ καρδίᾳ λήξας ὕπνου πώλοισι χόρτον , προσδοκῶν ἑωθινὴν ζεύξειν ἐς ἀλκήν , ἀφθόνῳ μετρῶ χερί .
λεύσσω δὲ φῶτε περιπολοῦνθ ἡμῶν στρατὸν πυκνῆς δι ὄρφνης ·
ὡς δ ἐκινήθην ἐγώ , ἐπτηξάτην τε κ ἀνεχωρείτην πάλιν ·
ἤπυσα δ αὐτοῖς μὴ πελάζεσθαι στρατῷ , κλῶπας δοκήσας συμμάχων πλάθειν τινάς .
οἳ δ οὐδέν 0 ·
οὐ μὴν οὐ δ ἐγὼ τὰ πλείονα 0 .
ηὗδον δ ἀπελθὼν αὖθις ἐς κοίτην πάλιν .
καί μοι καθ ὕπνον δόξα τις παρίσταται ·
ἵππους γὰρ ἃς ἔθρεψα κ ἀδιφρηλάτουν Ῥήσῳ παρεστώς , εἶδον , ὡς ὄναρ δοκῶν , λύκους ἐπεμβεβῶτας ἑδραίαν ῥάχιν 0 ·
θείνοντε δ οὐρᾷ πωλικῆς ῥινοῦ τρίχα ἤλαυνον , αἳ δ ἔρρεγκον ἐξ ἀντηρίδων θυμὸν πνέουσαι κ ἀνεχαίτιζον φόβῳ .
ἐγὼ δ ἀμύνων θῆρας ἐξεγείρομαι πώλοισιν ·
ἔννυχος γὰρ ἐξώρμα φόβος .
κλύω δ ἐπάρας κρᾶτα μυχθισμὸν νεκρῶν .
θερμὸς δὲ κρουνὸς δεσπότου πάρα σφαγαῖς βάλλει με δυσθνῄσκοντος αἵματος νέου .
ὀρθὸς δ ἀνᾴσσω χειρὶ σὺν κενῇ δορός .
καί μ ἔγχος αὐγάζοντα καὶ θηρώμενον παίει παραστὰς νεῖραν ἐς πλευρὰν ξίφει ἀνὴρ ἀκμάζων ·
φασγάνου γὰρ ᾐσθόμην πληγῆς , βαθεῖαν ἄλοκα τραύματος λαβών .
πίπτω δὲ πρηνής ·
οἳ δ ὄχημα πωλικὸν λαβόντες ἵππων ἵεσαν φυγῇ πόδα .
ὀδύνη με τείρει , κ οὐκέτ ὀρθοῦμαι τάλας .
καὶ ξυμφορὰν μὲν οἶδ ὁρῶν , τρόπῳ δ ὅτῳ τεθνᾶσιν οἱ θανόντες οὐκ ἔχω φράσαι , οὐ δ ἐξ ὁποίας χειρός 0 .
εἰκάσαι δέ μοι πάρεστι λυπρὰ πρὸς φίλων πεπονθέναι .
ἡνίοχε Θρῃκὸς τοῦ κακῶς πεπραγότος , μηδὲν δυσοίζου ·
πολέμιοι ῎δρασαν τάδε 0 .
ἕκτωρ δὲ κ αὐτὸς συμφορᾶς πεπυσμένος χωρεῖ ·
συναλγεῖ δ , ὡς ἔοικε , σοῖς κακοῖς .
πῶς , ὦ μέγιστα πήματ ἐξειργασμένοι , μολόντες ὑμᾶς πολεμίων κατάσκοποι λήθουσιν αἰσχρῶς , καὶ κατεσφάγη στρατός , κ οὔτ εἰσιόντας στρατόπεδ ἐξαπώσατε οὔ τ ἐξιόντας ;
τῶνδε τίς τείσει δίκην πλὴν σοῦ ;
σὲ γὰρ δὴ φύλακά φημ εἶναι στρατοῦ .
φροῦδοι δ ἄπληκτοι , τῇ Φρυγῶν κακανδρίᾳ πόλλ ἐγγελῶντες τῷ στρατηλάτῃ τ ἐμοί .
εὖ νυν τόδ ἴστε  Ζεὺς ὀμώμοται πατήρ  ἤτοι μάραγνά γ ἢ καρανιστὴς μόρος μένει σε δρῶντα τοιάδ , ἢ τὸν Ἕκτορα τὸ μηδὲν εἶναι καὶ κακὸν νομίζετε .
ἰὼ ἰώ , μετὰ σέ , ναί , μετὰ σέ , ὦ πολίοχον κράτος , τότ ἄρ ἔμολον , ὅτε σοι ἄγγελος ἦλθον ἀμφὶ ναῦς πύρ αἴθειν ·
ἐπεὶ ἄγρυπνον ὄμμ ἐν εὐφρόνῃ οὔ τ ἐκοίμισ οὔ τ ἔβριξ , οὐ τὰς Σιμοεντιάδας πηγάς ·
μή μοι κότον , ὦ ἄνα , θῇς ·
ἀναίτιος γὰρ ἔγωγε πάντων 0 .
εἰ δὲ χρόνῳ παράκαιρον ἔργον ἢ λόγον πύθῃ , κατά με γᾶς ζῶντα πόρευσον ·
οὐ παραιτοῦμαι .
τί τοῖσδ ἀπειλεῖς βάρβαρός τε βαρβάρου γνώμην ὑφαιρῇ τὴν ἐμήν , πλέκων λόγους ;
σὺ ταῦτ ἔδρασας ·
οὐδέν ἂν δεξαίμεθα οὔ θ οἱ θανόντες οὔ τ ἂν οἱ τετρωμένοι ἄλλον ·
μακροῦ γε δεῖ σε καὶ σοφοῦ λόγου , ὅτῳ με πείσεις μὴ φίλους κατακτανεῖν , ἵππων ἐρασθείς , ὧν ἕκατι συμμάχους τοὺς σοὺς φονεύεις , πόλλ ἐπισκήπτων μολεῖν .
ἦλθον , τεθνᾶσιν ·
εὐπρεπέστερον Πάρις ξενίαν κατῄσχυν ἢ σὺ συμμάχους κτανών 0 .
μὴ γάρ τι λέξῃς ὥς τις Ἀργείων μολὼν διώλεσ ἡμᾶς 0 ·
τίς δ ὑπερβαλὼν λόχους Τρώων ἐφ ἡμᾶς ἦλθεν , ὥστε καὶ λαθεῖν ;
σὺ πρόσθεν ἡμῶν ἧσο καὶ Φρυγῶν στρατός .
τίς οὖν τέτρωται , τίς τέθνηκε συμμάχων τῶν σῶν , μολόντων ὧν σὺ πολεμίων λέγεις ;
ἡμεῖς δ ἑκὰς τετρώμεθ , οἳ δὲ μειζόνως παθόντες οὐχ ὁρῶσιν ἡλίου φάος .
ἁπλῶς δ Ἀχαιῶν οὐδέν αἰτιώμεθα .
τίς δ ἂν χαμεύνας πολεμίων κατ εὐφρόνην Ῥήσου μολὼν ἐξηῦρεν , εἰ μή τις θεῶν ἔφραζε τοῖς κτανοῦσιν ;
οὐ δ ἀφιγμένον τὸ πάμπαν ᾖσαν ·
ἀλλὰ μηχανᾷ τάδε .
χρόνον μὲν ἤδη συμμάχοισι χρώμεθα ὅσονπερ ἐν γῇ τῇδ Ἀχαιικὸς λεώς , κ οὐδὲν πρὸς αὐτῶν οἶδα πλημμελὲς κλύων 0 ·
ἐν σοὶ δ ἂν ἀρχοίμεσθα .
μή μ ἔρως ἕλοι τοιοῦτος ἵππων ὥστ ἀποκτείνειν φίλους .
καὶ ταῦτ Ὀδυσσεύς ·
τίς γὰρ ἄλλος ἄν ποτε ἔδρασεν ἢ βούλευσεν Ἀργείων ἀνήρ ;
δέδοικα δ αὐτὸν καί τί μου θράσσει φρένας , μὴ καὶ Δόλωνα συντυχὼν κατακτάνῃ ·
χρόνον γὰρ ἤδη φροῦδος ὢν οὐ φαίνεται .
οὐκ οἶδα τοὺς σοὺς οὓς λέγεις Ὀδυσσέας ·
ἡμεῖς δ ὑπ ἐχθρῶν οὐδενὸς πεπλήγμεθα .
σὺ δ οὖν νόμιζε ταῦτ , ἐπείπερ σοι δοκεῖ .
ὦ γαῖα πατρίς , πῶς ἂν ἐνθάνοιμί σοι ;
μὴ θνῇσχ ·
ἅλις γὰρ τῶν τεθνηκότων ὄχλος 0 .
ποῖ δὴ τράπωμαι δεσποτῶν μονούμενος ;
οἶκός σε κεύθων οὑμὸς ἐξιάσεται .
καὶ πῶς με κηδεύσουσιν αὐθεντῶν χέρες ;
ὅδ αὖ τὸν αὐτὸν μῦθον οὐ λήξει λέγων .
ὄλοιθ ὁ δράσας .
οὐ γὰρ ἐς σὲ τείνεται γλῶσσ , ὡς σὺ κομπεῖς ·
ἡ Δίκη δ ἐπίσταται .
λάζυσθ ·
ἄγοντες δ αὐτὸν ἐς δόμους ἐμούς , οὕτως ὅπως ἂν μὴ γκαλῇ πορσύνετε ·
ὑμᾶς δ ἰόντας τοῖσιν ἐν τείχει χρεὼν Πριάμῳ τε καὶ γέρουσι σημῆναι νεκροὺς θάπτειν κελεύθου λεωφόρου πρὸς ἐκτροπάς .
τί ποτ εὐτυχίας ἐκ τῆς μεγάλης Τροίαν ἀνάγει πάλιν ἐς πένθη δαίμων ἄλλος , τί φυτεύων ;
ἔα ἔα 0 .
τίς ὑπὲρ κεφαλῆς θεός , ὦ βασιλεῦ , τὸν νεόκμητον νεκρὸν ἐν χειροῖν φοράδην πέμπει ;
ταρβῶ , λεύσσων τόδε , πῆμα .
ὁρᾶν πάρεστι , Τρῶες ·
ἡ γὰρ ἐν σοφοῖς τιμὰς ἔχουσα Μοῦσα συγγόνων μία πάρειμι , παῖδα τόνδ ὁρῶσ οἰκτρῶς φίλον θανόνθ ὑπ ἐχθρῶν ·
ὅν ποθ ὁ κτείνας χρόνῳ δόλιος Ὀδυσσεὺς ἀξίαν τείσει δίκην .
ἰαλέμῳ αὐθιγενεῖ , τέκνον , σ ὀλοφύρομαι , ὦ ματρὸς ἄλγος , οἵαν ἔκελσας ὁδὸν ποτὶ Τροίαν ·
ἦ δυσδαίμονα καὶ μελέαν , ἀπομεμφομένας ἐμοῦ πορευθείς , ἀπὸ δ ἀντομένου πατρὸς βιαίως 0 .
ὤμοι ἐγὼ σέθεν , ὦ φιλία φιλία κεφαλά , τέκνον , ὤμοι 0 .
ὅσον προσήκει μὴ γένους κοινωνίαν ἔχοντι λύπῃ τὸν σὸν οἰκτίρω γόνον .
ὄλοιτο μὲν Οἰνεΐδας , ὄλοιτο δὲ Λαρτιάδας , ὅς μ ἄπαιδα γέννας ἔθηκεν ἀριστοτόκοιο ·
ἅ θ Ἕλλανα λιποῦσα δόμον Φρυγίων λεχέων ἔπλευσε πλαθεῖσ ὑπ Ἰλίῳ ὤλεσε μὲν σ ἕκατι Τροίας , φίλτατε , μυριάδας τε πόλεις ἀνδρῶν ἀγαθῶν ἐκένωσεν .
ἦ πολλὰ μὲν ζῶν , πολλὰ δ εἰς Ἅιδου μολών , Φιλάμμονος παῖ , τῆς ἐμῆς ἥψω φρενός ·
ὕβρις γάρ , ἥ σ ἔσφηλε , καὶ Μουσῶν ἔρις τεκεῖν μ ἔθηκε τόνδε δύστηνον γόνον .
περῶσα γὰρ δὴ ποταμίους διὰ ῥοὰς λέκτροις ἐπλάθην Στρυμόνος φυταλμίοις , ὅτ ἤλθομεν γῆς χρυσόβωλον ἐς λέπας Πάγγαιον ὀργάνοισιν ἐξησκημέναι Μοῦσαι μεγίστην εἰς ἔριν μελῳδίας κείνῳ σοφιστῇ Θρῃκί , κ ἀκτυφλώσαμεν Θάμυριν , ὃς ἡμῶν πόλλ ἐδέννασεν τέχνην .
κ ἀπεὶ σὲ τίκτω , συγγόνους αἰδουμένη καὶ παρθενείαν , ἧκ ἐς εὐύδρου πατρὸς δίνας ·
τρέφειν δέ σ οὐ βρότειον ἐς χέρα Στρυμὼν δίδωσιν , ἀλλὰ πηγαίαις κόραις .
ἔνθ ἐκτραφεὶς κάλλιστα Παρθένων ὕπο , Θρῄκης ἀνάσσων πρῶτος ἦσθ ἀνδρῶν , τέκνον .
καί σ ἀμφὶ γῆν μὲν πατρίαν φιλαιμάτους ἀλκὰς κορύσσοντ οὐκ ἐδείμαινον θανεῖν ·
τροίας δ ἀπηύδων ἄστυ μὴ κέλσαι ποτε , εἰδυῖα τὸν σὸν πότμον ·
ἀλλά σ Ἕκτορος πρεσβεύμαθ αἵ τε μυρίαι γερουσίαι ἔπεισαν ἐλθεῖν κ ἀπικουρῆσαι φίλοις .
καὶ τοῦδ , Ἀθάνα , παντὸς αἰτία μόρου ,  οὐδὲν δ Ὀδυσσεὺς οὐ δ ὁ Τυδέως τόκος ἔδρασε δράσας  μὴ δόκει λεληθέναι .
καίτοι πόλιν σὴν σύγγονοι πρεσβεύομεν Μοῦσαι μάλιστα κ ἀπιχρώμεθα χθονί , μυστηρίων τε τῶν ἀπορρήτων φανὰς ἔδειξεν Ὀρφεύς , αὐτανέψιος νεκροῦ τοῦδ ὃν κατακτείνεις σύ ·
μουσαῖόν τε , σὸν σεμνὸν πολίτην κ ἀπὶ πλεῖστον ἄνδρ ἕνα ἐλθόντα , Φοῖβος σύγγονοί τ ἠσκήσαμεν .
καὶ τῶνδε μισθὸν παῖδ ἔχουσ ἐν ἀγκάλαις θρηνῶ ·
σοφιστὴν δ ἄλλον οὐκ ἐπάξομαι .
μάτην ἄρ ἡμᾶς Θρῄκιος τροχηλάτης ἐδέννασ , Ἕκτορ , τῷδε βουλεῦσαι φόνον .
ᾔδη τάδ ·
οὐδὲν μάντεων ἔδει φράσαι Ὀδυσσέως τέχναισι τόνδ ὀλωλότα .
ἐγὼ δὲ γῆς ἔφεδρον Ἑλλήνων στρατὸν λεύσσων , τί μὴν ἔμελλον οὐ πέμψειν φίλοις κήρυκας , ἐλθεῖν κ ἀπικουρῆσαι χθονί ;
ἔπεμψ ·
ὀφείλων δ ἦλθε συμπονεῖν ἐμοί .
οὐ μὴν θανόντι γ οὐδαμῶς συνήδομαι .
καὶ νῦν ἕτοιμος τῷδε καὶ τεῦξαι τάφον καὶ ξυμπυρῶσαι μυρίων πέπλων χλιδήν 0 ·
φίλος γὰρ ἐλθὼν δυστυχῶς ἀπέρχεται .
οὐκ εἶσι γαίας ἐς μελάγχιμον πέδον ·
τοσόνδε Νύμφην τὴν ἔνερθ αἰτήσομαι , τῆς καρποποιοῦ παῖδα Δήμητρος θεᾶς , ψυχὴν ἀνεῖναι τοῦδ ·
ὀφειλέτις δέ μοι τοὺς Ὀρφέως τιμῶσα φαίνεσθαι φίλους 0 .
κ ἀμοὶ μὲν ὡς θανών τε κοὐ λεύσσων φάος ἔσται τὸ λοιπόν 0 ·
οὐ γὰρ ἐς τ αὐτόν ποτε οὔ τ εἶσιν οὔ τε μητρὸς ὄψεται δέμας ·
κρυπτὸς δ ἐν ἄντροις τῆς ὑπαργύρου χθονὸς ἀνθρωποδαίμων κείσεται βλέπων φάος , Βάκχου προφήτης ὥστε Παγγαίου πέτραν ᾤκησε , σεμνὸς τοῖσιν εἰδόσιν θεός .
ῥᾷον δὲ πένθος τῆς θαλασσίας θεοῦ οἴσω ·
θανεῖν γὰρ καὶ τὸν ἐκ κείνης χρεών 0 .
θρήνοις δ ἀδελφαὶ πρῶτα μὲν σὲ ὑμνήσομεν , ἔπειτ Ἀχιλλέα Θέτιδος ἐν πένθει ποτέ 0 .
οὐ ῥύσεταί νιν Παλλάς , ἥ σ ἀπέκτανεν ·
τοῖον φαρέτρα Λοξίου σῴζει βέλος .
ὦ παιδοποιοὶ συμφοραί , πόνοι βροτῶν 0 ·
ὡς ὅστις ὑμᾶς μὴ κακῶς λογίζεται , ἄπαις διοίσει κοὐ τεκὼν θάψει τέκνα .
οὗτος μὲν ἤδη μητρὶ κηδεύειν μέλει ·
σὺ δ εἴ τι πράσσειν τῶν προκειμένων θέλεις , Ἕκτορ , πάρεστι ·
φῶς γὰρ ἡμέρας τόδε 0 .
χωρεῖτε , συμμάχους δ ὁπλίζεσθαι τάχος ἄνωχθε πληροῦν τ αὐχένας ξυνωρίδων .
πανοὺς δ ἔχοντας χρὴ μένειν Τυρσηνικῆς σάλπιγγος αὐδήν ·
ὡς ὑπερβαλὼν στρατὸν τείχη τ Ἀχαιῶν ναυσὶν αἶθον ἐμβαλεῖν πέποιθα Τρωσί θ ἡμέραν ἐλευθέραν ἀκτῖνα τὴν στείχουσαν ἡλίου φέρειν .
πείθου βασιλεῖ ·
στείχωμεν ὅπλοις κοσμησάμενοι καὶ ξυμμαχίᾳ τάδε φράζωμεν ·
τάχα δ ἂν νίκην δοίη δαίμων ὁ μεθ ἡμῶν .
ποίαν σε φῶμεν γαῖαν ἐκλελοιπότα πόλει ξενοῦσθαι τῇδε ;
τίς πάτρας ὅρος 0 ;
τίς ἔσθ ὁ φύσας 0 ;
τοῦ κεκήρυξαι πατρός 0 ;
τί σε μάτηρ ἐν δεκάτᾳ τόκου ὠνόμαζεν ;
δειλῶν γυναῖκες δεσποτῶν θρασύστομοι 0 .
πέφυκε γάρ πως παισὶ πολέμιον γυνὴ τοῖς πρόσθεν ἡ ζυγεῖσα δευτέρῳ πατρί 0 .
εἰ μὴ καθέξεις γλῶσσαν , ἔσται σοι κακά .
τί γὰρ πατρῴας ἀνδρὶ φίλτερον χθονός 0 ;
κρεῖσσον δὲ πλούτου καὶ βαθυσπόρου χθονὸς ἀνδρῶν δικαίων κ ἀγαθῶν ὁμιλίαι 0 .
ἀνδρὸς ὑπ ἐσθλοῦ καὶ τυραννεῖσθαι καλόν 0 .
ἦ που κρεῖσσον τῆς εὐγενίας τὸ καλῶς πράσσειν 0 .
κατθανεῖν δ ὀφείλεται καὶ τῷ κατ οἴκους ἐκτὸς ἡμένῳ πόνων .
ἔστι καὶ πταίσαντ  ἀρετὰν ἀποδείξασθαι θανάτῳ .
πάνακτος ἀντραῖος Ἕλλην γάρ , ὡς λέγουσι , γίγνεται Διός , τοῦ δ Αἴολος παῖς , Αἰόλου δὲ Σίσυφος Ἀθάμας τε Κρηθεύς θ ὅς τ ἐπ  Ἀλφειοῦ ῥοαῖς θεοῦ μανεὶς ἔρριψε Σαλμωνεὺς φλόγα 0 .
ἴδοιμι δ αὐτῶν ἔκγον ἄρσεν  ἀρσένων ·
πρῶτον μὲν εἶδος ἄξιον τυραννίδος 0 ·
πλείστη γὰρ ἀρετὴ τοῦθ ὑπάρχον ἐν βίῳ , τὴν ἀξίωσιν τῶν καλῶν τὸ σῶμ ἔχειν 0 .
λαμπροὶ δ ἐν αἰχμαῖς Ἄρεος ἔν τε συλλόγοις , μή μοι τὰ κομψὰ ποικίλοι γενοίατο , ἀλλ  ὧν πόλει δεῖ μεγάλα βουλεύοντες εὖ 0 .
ἆρ  ἔτυμον φάτιν ἔγνων , Αἴολε , σ εὐνάζειν τέκνα φίλτατα ;
δοξάσαι ἔστι , κόραι ·
τὸ δ ἐτήτυμον οὐκ ἔχω εἰπεῖν .
τί δ αἰσχρὸν ἢν μὴ τοῖσι χρωμένοις δοκῇ ;
μὴ πλοῦτον εἴπῃς ·
οὐχὶ θαυμάζω θεόν , ὃν χὡ κάκιστος ῥᾳδίως ἐκτήσατο .
δοκεῖτ  ἂν οἰκεῖν γαῖαν , εἰ πένης ἅπας λαὸς πολιτεύοιτο πλουσίων ἄτερ ;
οὐκ ἂν γένοιτο χωρὶς ἐσθλὰ καὶ κακά , ἀλλ  ἔστι τις σύγκρασις , ὥστ ἔχειν καλῶς .
ἃ μὴ γὰρ ἔστι τῷ πένητι πλούσιος δίδωσ  ·
ἃ δ οἱ πλουτοῦντες οὐ κεκτήμεθα , τοῖσιν πένησι χρώμενοι τιμώμεθα .
τὴν δ εὐγένειαν πρὸς θεῶν μή μοι λέγε , ἐν χρήμασιν τόδ ἐστί , μὴ γαυροῦ , πάτερ ·
κύκλῳ γὰρ ἕρπει ·
τῷ μὲν ἔσθ  , ὃ δ οὐκ ἔχει ·
κοινοῖσι δ αὐτοῖς χρώμεθ  ·
ᾧ δ ἂν ἐν δόμοις χρόνον συνοικῇ πλεῖστον , οὗτος εὐγενής 0 .
ἀλλ  ἢ τὸ γῆρας τὴν Κύπριν χαίρειν ἐᾷ , ἥ τ Ἀφροδίτη τοῖς γέρουσιν ἄχθεται .
κακὸν γυναῖκα πρὸς νέαν ζεῦξαι νέον 0 ·
μακρὰ γὰρ ἰσχὺς μᾶλλον ἀρσένων μένει , θήλεια δ ἥβη θᾶσσον ἐκλείπει δέμας .
φεῦ φεῦ , παλαιὸς αἶνος ὡς καλῶς ἔχει 0 ·
γέροντες οὐδέν ἐσμεν ἄλλο πλὴν ψόφος καὶ σχῆμ  , ὀνείρων δ ἕρπομεν μιμήματα ·
νοῦς δ οὐκ ἔνεστιν , οἰόμεσθα δ εὖ φρονεῖν .
τῇ δ Ἀφροδίτῃ πόλλ ἔνεστι ποικίλα ·
τέρπει τε γὰρ μάλιστα καὶ λυπεῖ βροτούς .
τύχοιμι δ αὐτῆς ἡνίκ ἐστὶν εὐμενής .
ἡ βραχύ τοι σθένος ἀνέρος 0 ·
ἀλλὰ ποικιλίᾳ πραπίδων δεινὰ μὲν φῦλα πόντου χθονίων τ ἀερίων τε δάμναται παιδεύματα .
παῖδες , σοφοῦ πρὸς ἀνδρὸς ὅστις ἐν βραχεῖ πολλοὺς καλῶς οἷός τε συντέμνειν λόγους 0 .
σιγᾶν φρονοῦντα κρείσσον εἰς ὁμιλίαν πεσόντα 0 ·
τούτῳ δ ἀνδρὶ μή τ εἴην φίλος μή τε ξυνείην , ὅστις αὐτάρκη φρονεῖν πέποιθε δούλους τοὺς φίλους ἡγούμενος .
ἀλλ ὅμως οἰκτρός τις αἰὼν πατρίδος ἐκλιπεῖν ὅρους 0 .
ὀργῇ γὰρ ὅστις εὐθέως χαρίζεται , κακῶς τελευτᾷ ·
πλεῖστα γὰρ σφάλλει βροτούς .
κακῆς 〈 ἀπ  〉 ἀρχῆς γίγνεται τέλος κακόν .
οἴμοι , τίς ἀλγεῖν οὐκ ἐπίσταται κακοῖς ;
τίς ἂν κλύων τῶνδ οὐκ ἂν ἐκβάλοι δάκρυ ;
γλυκεῖα γάρ μοι φροντὶς οὐδαμῇ βίου 0 .
αἰεὶ τὸ μὲν ζῇ , τὸ δὲ μεθίσταται κακόν , τὸ δ αὖ πέφηνεν αὖθις ἐξ ἀρχῆς νέον .
γυναῖκα δ ὅστις παύσεται λέγων κακῶς , δύστηνος ἆρα κοὐ σοφὸς κεκλήσεται .
μοχθεῖν ἀνάγκη 0 ·
τὰς δὲ δαιμόνων τύχας ὅστις φέρει κάλλιστ ἀνὴρ οὗτος σοφός 0 .
τὰ πόλλ ἀνάγκη διαφέρει τολμήματα .
ἀκρατές κατηρτυκέναι καὶ χρόνου προύβαινε πούς παλαιὰ καινοῖς δακρύοις οὐ χρὴ στένειν .
〈 Α . 〉
οἶδ  ·
ἀλλὰ κάμπτειν τῷ χρόνῳ λύπας χρεών .
χρῆν ·
τοῦτο δ εἰπεῖν ῥᾷον ἢ φέρειν κακά 0 .
ὥστ  οὔτις ἀνδρῶν εἰς ἅπαντ εὐδαιμονεῖ .
πάντων τὸ θανεῖν 0 ·
τὸ δὲ κοινὸν ἄχος μετρίως ἀλγεῖν σοφία μελετᾷ .
ὅθεν δὲ νικᾶν χρῆν σε , δυστυχεῖς , ἄναξ ·
ὅθεν δέ σ οὐ χρῆν , εὐτυχεῖς 0 .
δούλοισι γὰρ τοῖς σοῖσι νικᾷς , τοῖς δ ἐλευθέροισιν οὔ 0 .
σοφὸς μὲν οὖν εἶ , Πρίαμ  , ὅμως δέ σοι λέγω ·
δούλου φρονοῦντος μᾶλλον ἢ φρονεῖν χρεὼν οὐκ ἔστιν ἄχθος μεῖζον οὐ δὲ δώμασιν κτῆσις κακίων οὐ δ ἀνωφελεστέρα 0 1 2 .
ἤλεγχον ·
οὕτω γὰρ κακὸν δούλων γένος 0 ·
γαστὴρ ἅπαντα , τ οὐπίσω δ οὐδὲν σκοπεῖ 0 .
δούλων ὅσοι φιλοῦσι δεσποτῶν γένος , πρὸς τῶν ὁμοίων πόλεμον αἴρονται μέγαν .
δούλους γὰρ οὐ καλὸν πεπᾶσθαι κρείσσονας τῶν δεσποτῶν 0 .
περισσόμυθος ὁ λόγος , εὐγένειαν εἰ βρότειον εὐλογήσομεν 0 .
ἴδιον οὐδὲν ἔσχομεν ·
μία δὲ γονὰ τό τ εὐγενὲς καὶ τὸ δυσγενές 0 ·
νόμῳ δὲ γαῦρον αὐτὸ κραίνει χρόνος .
τὸ φρόνιμον εὐγένεια καὶ τὸ συνετὸν ὁ θεὸς δίδωσιν , οὐχ ὁ πλοῦτος 0 .
οὐκ ἔστιν ἐν κακοῖσιν εὐγένεια , παρ  ἀγαθοῖσι δ ἀνδρῶν 0 .
κακόν τι παίδευμ  ἦν ἄρ εἰς εὐανδρίαν ὁ πλοῦτος ἀνθρώποισιν αἵ τ ἄγαν τρυφαί 0 ·
πενία δὲ δύστηνον μέν , ἀλλ ὅμως τρέφει μοχθεῖν τ ἀμείνω τέκνα καὶ δραστήρια 0 .
ἄδικον ὁ πλοῦτος , πολλὰ δ οὐκ ὀρθῶς ποεῖ 0 .
ἄναξ , διαβολαὶ δεινὸν ἀνθρώποις κακόν 0 ·
ἀγλωσσίᾳ δὲ πολλάκις ληφθεὶς ἀνὴρ δίκαια λέξας ἧσσον εὐγλώσσου φέρει .
ὦ παγκάκιστοι καὶ τὸ δοῦλον οὐ λόγῳ ἔχοντες , ἀλλὰ τῇ τύχῃ κεκτημένοι οἴμοι , θανοῦμαι διὰ τὸ χρήσιμον φρενῶν , ἥ τοῖσιν ἄλλοις γίγνεται σωτηρία .
ἐκ τῶν ὁμοίων οἱ κακοὶ γαμοῦσ  ἀεί .
χρόνος δὲ δείξει 〈 σ  〉 ·
ᾧ τεκμηρίῳ μαθὼν ἢ χρηστὸν ὄντα γνώσομαί σ ἢ κακόν .
μισῶ σοφὸν ἐν λόγοισιν , ἐς δ ὄνησιν οὐ σοφόν 0 .
ἑκάβη , τὸ θεῖον ὡς ἄελπτον ἔρχεται θνητοῖσιν , ἕλκει δ οὔποτ  ἐκ τ αὐτοῦ τύχας .
ἄρρητος κόρη ἥκω δ ἀτενὴς ἀπ οἴκων οὐ δὲ πυνθάνεσθε ταῦτ  , ὦ παρθένοι , τ ἀν τῇ πόλει ;
ὁ φόβος , ὅταν τις αἵματος μέλλῃ πέρι λέγειν καταστὰς εἰς ἀγῶν ἐναντίον , τό τε στόμ εἰς ἔκπληξιν ἀνθρώπων ἄγει τὸν νοῦν τ ἀπείργει μὴ λέγειν ἃ βούλεται 0 .
τῷ μὲν γὰρ ἔνι κίνδυνος , ὃ δ ἀθῷος μένει .
ὅμως δ ἀγῶνα τόνδε δεῖ μ ὑπεκδραμεῖν ·
ψυχὴν γὰρ ἆθλα κειμένην ἐμὴν ὁρῶ .
μητέρα κατέκταν τὴν ἐμήν , βραχὺς λόγος .
ἑκὼν ἑκοῦσαν ἢ 〈 οὐ 〉 θέλουσαν οὐχ ἑκών 0 ;